Campomon
Campomon (Campomorone in italian) o l'è un comune de 7.471 abitanti da provinsa de Zena. "Campomon" o l'è o nomme döviou in sce o posto, mentre a Zena prevale a voxe "Campomarun".
[Càngia] Geògrafia
O territorio comunale o se tröva in parte in ta valle do Verde (ramo sorgentifero prinçipä da Ponseivia) mentre parte (ao de là do spartiægue appenninico) a l'appartegne ao baçin do Po.
[Càngia] Stoia
O primmo documento storico dove compare o nomme de questo çentro o l' è un atto notarile do 6 settembre 1163 da o quale vegnimmo a savei dell' acquisto da parte de Ansaldo Doria de ben immobili in Langasco et Campomorone. De següo questa zona dell' entrotæra zeneize a se presentava occupä da comünitæ ben organizzæ zà ai tempi de a conquista romana, comme se dedüçe da o testo de a ben nota Toa de Ponçeivia, che o ne riferisce de ratelle fra Langensi e Genuati.
[Càngia] Pòsti de interesse
- A Sàia (secolo XVI), magazzin fortificou realizzou da a Republica de Zena in sce a via do passo da Bocchetta.
- Laghi do Gorzente, baçin artificiali alimentanti l'acquedotto De Ferrari Galliera c'o serve parte da çittæ de Zena.
Se ve trovei a passaa da San Steva de Larvegu, nu scordeive de annaa a vixitaa a Gexa barocca e se vedei u Parrecu dumandeighe de fave vedde i dui battisteri che ghe in tu complessu da Gexa. Un u lè du settesentu e u ciu veggiu u lè dell'annu mille.
[Càngia] Economia
[Càngia] Coltùa
Musei
- Museo de Paleontologia [2]
- Museo de Marionette, comprendente i materiali de Angelo Cenderelli (sec.XIX) [3]
- Museo da Croxe Rossa Italianna
[Càngia] Manifestaçioin
[Càngia] Feste e fëe
A le steta presenta a maschera da val Polceivia, a se ciamma Procobera, cumme i antighi romani ciamavan a nostra valle. Pe vedila ciame' a proloco da Valpolcevia a Pontedeximo.
[Càngia] Comunicaçioin
Attraverso Campomon passa a stradda provinciale che a porta ao Piemonte attraverso o Passo da Bocchetta, realizzä in to secolo XVI in sce progetto de Galeazzo Alessi. Pe dä un' idea dell' importansa de questa via in te o passou, se conscidere che un Anonimo do 1736, in te unna Descrizione delle montagne appenniniche, o riferiva che in Italia, pe unna estenscion de 212 miggia existeiva solo due stradde carrozzabili: quella de a Bocchetta e unn' atra collegante Firense e Bologna. (Veddi o scrito de M.Quaini:La conoscenza del territorio ligure tra medioevo ed età moderna,Genova 1981).
Campomon a l'è unia ä stazion ferroviaria de Pontedeximo (linea Zena-Torin-Milan via Busalla-L'Isöa do Canton) dai autoservizi[4] ATP, che raggiunzen anche e fraziuin.
lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn scn_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn